GORAKHPUR: जिला महिला अस्पताल में बच्चा चोरी के आरोपों का सीएमओ ने भी संज्ञान लिया है. सीएमओ डॉ. रविंद्र कुमार ने पूरे मामले में जिला महिला अस्पताल प्रशासन से रिपोर्ट तलब कर ली है. उन्होंने सोमवार को इसके लिए पत्र लिखा. मोतीराम अड्डा की रहने वाली शिवराजी देवी ने बीते बुधवार को अस्पताल में बच्चा चोरी करने का आरोप लगाया था. मामला प्रकाश में आने के बाद कोतवाली पुलिस ने केस दर्ज कर पड़ताल शुरू कर दी. इस मामले की शिकायत पीडि़त परिवार ने सीएमओ से भी की. शिकायत का संज्ञान लेते हुए सीएमओ डॉ. रविंद्र कुमार ने जिला महिला अस्पताल के एसआईसी को पत्र लिखा. उन्होंने मामले की जांच कराकर रिपोर्ट देने का निर्देश दिया है.